พระราชกฤษฎีกาเปลี่ยนแปลงเขตเทศบาลเมืองพิจิตรจังหวัดพิจิตร(ฉบับที่ ๒)พ.ศ. ๒๕๑๒ ภูมิพลอดุลยเดชป.ร.ให้ไว้ ณวันที่ ๒๖ ธันวาคม พ.ศ. ๒๕๑๒เป็นปีที่๒๔ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตเทศบาลเมืองพิจิตรจังหวัดพิจิตร เพื่อความเหมาะสมแก่การบริหารกิจการและการทะนุบำรุงท้องถิ่นอาศัยอำนาจตามความในมาตรา ๑๕๓ของรัฐธรรมนูญแห่งราชอาณาจักรไทย และมาตรา ๑๒ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๓) พ.ศ. ๒๔๙๙จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตเทศบาลเมืองพิจิตรจังหวัดพิจิตร (ฉบับที่ ๒) พ.ศ. ๒๕๑๒มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้เปลี่ยนแปลงเขตเทศบาลเมืองพิจิตรจังหวัดพิจิตร ซึ่งได้กำหนดไว้ตามมาตรา ๓แห่งพระราชกฤษฎีกาเปลี่ยนแปลงเขตเทศบาลเมืองพิจิตร จังหวัดพิจิตร พ.ศ. ๒๔๙๙เสียใหม่ โดยให้มีเขต ดังต่อไปนี้ด้านเหนือ ตั้งแต่หลักเขตที่ ๑ซึ่งตั้งอยู่ริมแม่น้ำพิจิตรเก่าฝั่งตะวันออก ขนานกับทางหลวงจังหวัดหมายเลข ๑๐๖๖ตอนพิจิตร - สามง่าม ตามแนวเส้นตั้งฉากกับทางหลวงจังหวัด ระยะ ๒๐๐ เมตรเป็นเส้นตรงไปทางทิศตะวันออก ถึงหลักเขตที่ ๒ ซึ่งตั้งอยู่ห่างจากหลักเขตที่ ๑ระยะ ๑,๘๐๐ เมตรจากหลักเขตที่ ๒ เป็นเส้นตรงไปทางทิศตะวันตกเฉียงเหนือตามแนวเส้นตั้งฉากกับทางหลวงจังหวัดหมายเลข๑๐๖๖ ตอนพิจิตร - สามง่าม ถึงหลักเขตที่ ๓ ซึ่งตั้งอยู่ห่างจากหลักเขตที่ ๒ระยะ ๘๐๐ เมตรจากหลักเขตที่ ๓ เป็นเส้นตรงไปทางทิศตะวันออกตามแนวเส้นตั้งฉากกับเส้นระหว่างหลักเขตที่ ๒ และหลักเขตที่ ๓ ถึงหลักเขตที่ ๔ซึ่งตั้งอยู่ริมแม่น้ำน่านฝั่งตะวันตกจากหลักเขตที่ ๔ เป็นเส้นตรงไปทางทิศตะวันออกเฉียงเหนือถึงหลักเขตที่ ๕ ซึ่งตั้งอยู่ริมทางรถไฟ ตรง กม. ๓๔๙จากหลักเขตที่ ๕ เป็นเส้นตรงไปทางทิศตะวันออกเฉียงเหนือถึงหลักเขตที่ ๖ ซึ่งตั้งอยู่ห่างจากศูนย์กลางถนนริมทางรถไฟ ด้านตะวันออกตามแนวเส้นตั้งฉาก ระยะ ๒๐๐ เมตรด้านตะวันออก จากหลักเขตที่ ๖ เป็นเส้นขนาน ระยะ ๒๐๐ เมตรกับถนนริมทางรถไฟไปทางทิศตะวันออกเฉียงใต้ ผ่านทางหลวงแผ่นดินหมายเลข๑๑๑ ตอนพิจิตร สากเหล็ก แล้วต่อเป็นเส้นตรงไปทางทิศตะวันออกเฉียงใต้ถึงหลักเขตที่ ๗ ซึ่งตั้งอยู่ห่างจากศูนย์กลางทางหลวงแผ่นดินหมายเลข ๑๑๑ ตอนพิจิตร- สากเหล็ก ระยะ ๓๐๐ เมตรจากหลักเขตที่ ๗ เป็นเส้นขนาน ระยะ๓๐๐ เมตร กับทางหลวงแผ่นดิน หมายเลข ๑๑๑ ตอนพิจิตร -สากเหล็ก ไปทางทิศตะวันตกเฉียงใต้ ถึงหลักเขตที่ ๘ ซึ่งตั้งอยู่ห่างจากทางรถไฟด้านตะวันออกระยะ ๓๐๐ เมตรจากหลักเขตที่ ๘ เป็นเส้นขนาน ระยะ ๓๐๐ เมตรกับทางรถไฟด้านตะวันออกไปทางทิศตะวันออกเฉียงใต้ ผ่านคลองท่าหลวงและคลองอีป๊อกถึงหลักเขตที่ ๙ ซึ่งตั้งอยู่ห่างจากริมคลองอีป๊อกฝั่งใต้ ระยะ ๒๐๐ เมตรด้านใต้ จากหลักเขตที่ ๙ เป็นเส้นขนาน ระยะ ๒๐๐ เมตร กับคลองอีป๊อกฝั่งใต้ไปทางทิศตะวันตกเฉียงใต้ข้ามแม่น้ำน่าน ถึงหลักเขตที่ ๑๐ ซึ่งตั้งอยู่ริมถนนพระพิจิตรฝั่งตะวันตกห่างจากศูนย์กลางถนนสระหลวงตามแนวเส้นตั้งฉาก ระยะ ๒๐๐ เมตรจากหลักเขตที่ ๑๐ เป็นเส้นขนาน ระยะ ๒๐๐ เมตร กับถนนสระหลวงไปทางทิศตะวันตกเฉียงใต้ถึงหลักเขตที่ ๑๑ ซึ่งตั้งอยู่ห่างจากศูนย์กลางถนนบึงสีไฟ ตามแนวเส้นตั้งฉาก ระยะ๓๐๐ เมตรจากหลักเขตที่ ๑๑ เป็นเส้นขนาน ระยะ ๓๐๐ เมตร กับถนนบึงสีไฟแล้วต่อเป็นเส้นตรงไปทางทิศใต้ถึงหลักเขตที่๑๒ ซึ่งตั้งอยู่ห่างจากหลักเขตที่ ๑๑ ระยะ ๑,๕๐๐ เมตรจากหลักเขตที่ ๑๒ เป็นเส้นตรงไปทางทิศตะวันตกตามแนวเส้นตั้งฉาก กับเส้นระหว่างหลักเขตที่ ๑๑ และหลักเขตที่ ๑๒ ถึงหลักเขตที่ ๑๓ซึ่งตั้งอยู่ห่างจากหลักเขตที่ ๑๒ ระยะ ๑,๒๐๐ เมตรด้านตะวันตก จากหลักเขตที่ ๑๓ เป็นเส้นตรงไปทางทิศตะวันออกเฉียงเหนือถึงหลักเขตที่๑๔ ซึ่งตั้งอยู่ห่างจากศูนย์กลางถนนบึงสีไฟ ตามแนวเส้นตั้งฉาก ระยะ ๓๐๐ เมตรและห่างจากศูนย์กลางถนนสระหลวง ตามแนวเส้นตั้งฉาก ระยะ ๒๐๐ เมตรจากหลักเขตที่ ๑๔ เป็นเส้นขนาน ระยะ ๒๐๐ เมตรกับถนนสระหลวงไปทางทิศตะวันตกเฉียงเหนือ ถึงหลักเขตที่ ๑๕ ซึ่งตั้งอยู่ห่างจากหลักเขตที่๑๔ ระยะ ๑,๓๕๐ เมตรจากหลักเขตที่ ๑๕ เป็นเส้นตรงไปทางทิศตะวันตกถึงเขตสนามบินด้านใต้ แล้วเลียบตามแนวเขตสนามบินด้านใต้ไปทางทิศตะวันตก ถึงหลักเขตที่๑๖ ซึ่งตั้งอยู่ตรงปลายเขตสนามบินด้านตะวันตกจากหลักเขตที่ ๑๖ เลียบตามแนวเขตสนามบินด้านตะวันตกไปทางทิศเหนือถึงหลักเขตที่ ๑๗ ซึ่งตั้งอยู่ห่างจากศูนย์กลางทางหลวงจังหวัดหมายเลข ๑๐๖๖ตอนพิจิตร สามง่าม ตามแนวเส้นตั้งฉาก ระยะ ๒๐๐ เมตรจากหลักเขตที่ ๑๗ เป็นเส้นตรงไปทางทิศตะวันตก ถึงหลักเขตที่๑๘ ซึ่งตั้งอยู่ริมแม่น้ำพิจิตรเก่าฝั่งตะวันออกห่างจากศูนย์กลางทางหลวงจังหวัดหมายเลข ๑๐๖๖ ตอนพิจิตร - สามง่ามตามแนวเส้นตั้งฉาก ระยะ ๒๐๐ เมตรจากหลักเขตที่ ๑๘เลียบตามริมแม่น้ำพิจิตรเก่าฝั่งตะวันออกไปทางทิศเหนือ บรรจบหลักเขตที่ ๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้ เพื่อแสดงแนวเขตตามสมควรมาตรา ๔ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการจอมพล ถนอม กิตติขจรนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาเปลี่ยนแปลงเขตเทศบาลเมืองพิจิตร จังหวัดพิจิตร (ฉบับที่๒) พ.ศ. ๒๕๑๒(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากท้องถิ่นทั้งในเขตและนอกเขตเทศบาลเมืองพิจิตร จังหวัดพิจิตร ได้เจริญขึ้นและมีชุมนุมชนอยู่หนาแน่นจึงสมควรขยายเขตเทศบาลเมืองพิจิตร จังหวัดพิจิตร เพื่อประโยชน์ในการบริหารกิจการและการทะนุบำรุงท้องถิ่นต่อไปสุรินทร์/พิมพ์๓ กันยายน ๒๕๔๔ปิติวรรณ/ปรับปรุง๑๐ มีนาคม๒๕๖๓อรญา/ตรวจ๑ เมษายน๒๕๖๓[๑] ราชกิจจานุเบกษาเล่ม ๘๖/ตอนที่ ๑๑๗/หน้า ๑๐๕๙/๓๐ ธันวาคม ๒๕๑๒